Diari Oficial de la Generalitat Valenciana


Sumari del DOGV 4547, del 18-07-2003 (2003/8499)

DECRET 131/2003, d'11 de juliol, del Consell de la Generalitat, pel qual s'establix un Pla de protecció integral fitosanitari per als palmerars de rellevància històrica, econòmica, social i cultural de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/07/11/131**

### Versions

 17/01/2007 - Actualitat  Text inicial: 18/07/2003 - 16/01/2007 

### Dades del document

Número de DOGV
:   4547

Data del DOGV
:   18-07-2003

Secció del DOGV
:   I. DISPOSICIONS GENERALS

Número del document
:   2003/8499


Data del document
:   11-07-2003

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * Elx
    * Alacant
    * Orihuela
    * malaltia vegetal
    * arbre
    * control fitosanitari
    * tractament fitosanitari
    * destrucció de cultius
    * protecció de la flora
    * protecció del patrimoni
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 17.01.2007**

**DECRET 131/2003, d'11 de juliol, del Consell de la Generalitat, pel qual s'establix un Pla de protecció integral fitosanitari per als palmerars de rellevància histórica, económica, social i cultural de la Comunitat Valenciana.**

**[(DOCV núm. 4547 de 18.07.2003)](http://www.docv.gva.es/datos/2003/07/18/pdf/2003_8499.pdf) Ref. 3447/2003**

Les plantacions de palmeres a la Comunitat Valenciana són testimoni d'un aspecte singular de la história del poble valencià. Existixen en el nostre territori conjunts arboris d'estes espècies vegetals, especialment, de la varietat Phoenix dactylifera L., considerats espais singulars, sensibles i d'alt valor históric, económic, social i cultural, la preservació de danys i la conservació per a la posteritat dels quals és una obligació de tots i, especialment, dels poders públics. Dins de la nostra Comunitat, la província d'Alacant és rica en este tipus d'espais. El Palmerar d'Elx, declarat Patrimoni de la Humanitat, el Palmerar d'Orihuela, declarat Paisatge Pintoresc, o el Palmerar d'Alacant, en constituïxen una bona mostra.

La preocupació constant per la seua conservació es reflectix en la pluralitat i diversitat de disposicions legals de què han sigut objecte, especialment el Palmerar d'Elx, a partir del moment en què s'han vist amenaçats per processos de transformació social i económica. Així, en relació amb este espai, en el Decret de 8 de març de 1933 es declarava d'interés social la conservació dels horts de palmeres d'Elx, mentres que per mitjà de l'Orde Ministerial de 28 de març de 1942 es va crear el Patronat del Palmerar d'Elx. Per la seua banda, la Generalitat, sobre la base dels valors que acollia el palmerar esmentat, va promulgar la Llei 1/1986, de 9 de maig, per la qual es regula la tutela del Palmerar d'Elx, norma esta desplegada per mitjà del Decret 133/1986, de 10 de novembre, del Consell de la Generalitat. A més a més, han estat nombrosos els decrets i les ordenances municipals que, des del pla cultural i urbanístic, han vetlat per la integritat i protecció del palmerar.

La funcionalitat de les mesures protectores d'estos espais, a la vista dels riscs fitosanitaris que poden afectar la sanitat vegetal dels palmerars de la nostra Comunitat, requerixen d'un reforç a través d'un règim de prevenció, inspecció i control que en este decret troben la seua regulació.

Este règim de protecció fitosanitària té per objectiu el control en la introducció i circulació d'espècies de palmeres foranes a la nostra Comunitat i, fonamentalment, a les àrees d'influència dels tres grans palmerars de la nostra Comunitat, atesa la inqüestionable relació existent entre la introducció d'estes palmeres foranes i la detecció de plagues com la de la Paysandisia archon (Burmeister 1880), declarada de manera oficial per mitjà de l'Orde de 26 de maig de 2003, de la Conselleria d'Agricultura, Pesca i Alimentació.

En el pla estatal, la Comissió d'Agricultura, Ramaderia i Pesca del Congrés dels Diputats, amb data 27 de novembre de 2002, va aprovar una proposició no de llei en què s'insta el Govern perquè “elabore i aplique un pla de protecció fitosanitari integral per al Palmerar d'Elx i altres palmerars de la Comunitat Valenciana i les seues zones d'influència, en col·laboració amb el Govern de la Generalitat i els ajuntaments afectats.

En virtut d'aixó, i, en aplicació de les disposicions de la Llei 43/2002, de 20 de novembre, de Sanitat Vegetal, sobre mesures de prevenció i lluita contra les plagues que han de prendre tant l'Estat com les comunitats autónomes, a proposta de la consellera d'Agricultura, Pesca i Alimentació, i prèvia deliberació del Consell de la Generalitat, en la reunió del dia 11 de juliol de 2003,

DECRETE

**Article 1. Pla de protecció fitosanitari integral**

La Generalitat, a través de la Conselleria d'Agricultura, Pesca i Alimentació, aplicarà un pla de protecció fitosanitari integral per als palmerars de rellevància histórica, económica, social i cultural de la Comunitat Valenciana, així com per a les seues zones d'influència, a fi de preservar-los de l'atac de qualsevol plaga i malaltia, molt especialment, dels de Paysandisia archon i Rhynchophorus ferrugineus.

**Article 2. Àmbit d'aplicació**

1. A l'efecte del present decret, s'entenen com a palmerars de rellevància histórica, económica, social i cultural de la Comunitat Valenciana el Palmerar d'Elx, el Palmerar d'Orihuela i el Palmerar d'Alacant, així com aquells altres palmerars que així siguen reconeguts mitjançant orde de la Conselleria d'Agricultura, Pesca i Alimentació.

2. Es definixen com a zones d'influència dels palmerars l'àmbit geogràfic corresponent als térmens municipals on s'ubiquen els palmerars.

**Article 3. Procediment d'inspecció**

1. Es prohibix, als térmens municipals d'Elx, Orihuela i Alacant, així com als d'altres municipis de la Comunitat Valenciana on es declare l'existència de palmerars de rellevància histórica, económica, social i cultural, la introducció de material vegetal de qualsevol espècie de palmeres sense que haja passat satisfactóriament les mesures de quarantena que establirà a l'efecte la Conselleria d'Agricultura, Pesca i Alimentació.

2. Els viveristes, comerciants, cultivadors, posseïdors individuals o institucions no comercials que desitgen introduir material vegetal procedent de qualsevol origen a les zones d'influència dels palmerars assenyalades en l'article 2, independentment que estiguen proveïts del passaport fitosanitari corresponent, hauran de depositar este material vegetal en instal·lacions própies fora de les zones d'influència, a fi de dur a terme les inspeccions i mesures de quarantena que es determinen. Esta inspecció, en cas de no comptar amb instal·lacions própies, podrà dur-se a terme a l'Àrea de Sanitat Vegetal de la Conselleria d'Agricultura, Pesca i Alimentació, situada al municipi de Silla.

3. Les instal·lacions dels agents assenyalats seran revisades per la Conselleria d'Agricultura, Pesca i Alimentació a fi de garantir un mínim de condicions i el bon desplegament de les mesures de quarantena.

4. Es crearà un registre d'instal·lacions aptes per a la realització de les mesures de quarantena.

5. A fi d'iniciar les inspeccions i mesures de quarantena, els agents interessats assenyalats en l'apartat 2 del present article comunicaran mitjançant escrit dirigit al servici competent en matèria de prevenció fitosanitària de la Conselleria d'Agricultura, Pesca i Alimentació, la intenció d'introduir material vegetal de palmàcies a les zones geogràfiques delimitades en l'apartat 1, amb la indicació:

a) D'espècies a introduir.

b) Nombre d'exemplars per espècie.

c) Alçària o diàmetre mitjà de cada una de les espècies.

d) Origen i/o procedència última.

e) Situació del material vegetal on es desitja que es realitzen les inspeccions i es prenguen les mesures de quarantena.

6. Les inspeccions fitosanitàries i el procés d'adopció de mesures de quarantena s'iniciaran amb l'aportació prèvia de la documentació comercial justificativa de la procedència del material vegetal de palmàcies, el passaport fitosanitari o la documentació administrativa certificadora d'haver passat de manera satisfactória la primera duana comunitària.

Així mateix, estaran obligats a posar a disposició dels inspectors encarregats de realitzar i supervisar les mesures de quarantena, els mitjans personals i materials necessaris per a la mobilització i maneig del material vegetal a inspeccionar.

7. El material vegetal de palmeres que inicie el procés d'inspecció i mesures de quarantena prèvies a la seua entrada a les zones delimitades en l'apartat 1 del present article serà marcat per a la seua identificació inequívoca.

8. La inspecció i l'execució de les mesures fitosanitàries de quarantena es realitzarà sobre la base de les previstes en l'article 18 de la Llei 43/2002, de 20 de novembre, de Sanitat Vegetal, prenent com a referència per a la seua aplicació el procés assenyalat específicament en l'annex del present decret.

9. Amb caràcter general, les mesures adoptades entre les previstes en el punt anterior, les hauran d'executar els interessats, i aniran al seu càrrec els gastos que s'originen, d'acord amb l'article 19 de la Llei 43/2002, de 20 de novembre, de Sanitat Vegetal.

10. El material vegetal de palmàcies que haja passat satisfactóriament les inspeccions i mesures de quarantena rebrà la corresponent documentació administrativa acreditativa d'este fet, la qual cosa permetrà la seua entrada o plantació en les zones delimitades en l'apartat 1 del present decret.

11. Els agents interessats portaran els corresponents registres mercantils i administratius dels lots o sublots constituïts, a fi de poder fer un seguiment precís del destí del material inspeccionat.

**Article 4. Mesures de foment**

La Generalitat fomentarà, en tot l'àmbit geogràfic delimitat en l'article 2, la plantació i el cultiu de l'espècie Phoenix dactylifera L., i arbitrarà a l'efecte les mesures necessàries per a la consecució d'eixe objectiu.

**Article 5. Obligacions dels propietaris de palmeres**

1. Els viveristes, cultivadors, comerciants, posseïdors individuals i les institucions públiques o privades que posseïsquen palmeres en la zona delimitada en l'article 2 hauran d'intensificar les precaucions per evitar la difusió d'estes plagues i, particularment, hauran de complir totes les disposicions respecte d'aixó de l'Orde de 26 de maig de 2003, de la Conselleria d'Agricultura, Pesca i Alimentació.

2. Els tractaments obligatoris establits en l'Orde de 26 de maig de 2003, de la Conselleria d'Agricultura, Pesca i Alimentació, en els casos d'aparició de la plaga, siga en viver o en plantacions ja establides, podran realitzar-se de manera individual o col·lectiva. Per a esta finalitat podran constituir-se equips comunitaris de tractaments.

3. Els agents indicats en el punt anterior estan obligats a facilitar als inspectors designats per la Conselleria d'Agricultura, Pesca i Alimentació el lliure accés a les instal·lacions i camps de cultiu de palmeres per a la realització de les seues funcions; i aportar la informació dels tractaments i altres mesures establides. Així mateix, els permetran la presa de mostres i els proporcionaran cópia o reproducció de la documentació relacionada amb les palmeres, les instal·lacions i els mitjans de producció que els sol·liciten.

**Article 6. Procediment d'eliminació**

En els casos de destrucció de palmeres s'atendran les condicions, els requisits i els barems establits en l'Orde de 26 de maig de 2003, de la Conselleria d'Agricultura, Pesca i Alimentació.

**Article 7. Xarxa d'alerta**

1. A fi de detectar la presència de les plagues o malalties que puguen afectar els palmerars de rellevància ja declarats per este decret, s'establirà una xarxa d'alerta constituïda per una sèrie de punts de control que seran inspeccionats amb una periodicitat mínima mensual. El nombre de punts serà com a mínim de vint-i-quatre per al terme municipal d'Elx, dotze per al d'Orihuela i sis per al d'Alacant.

2. La inspecció i, si és procedent, la presa de mostres aniran a càrrec dels servicis municipals de manteniment de parcs i jardins i un informe de la dita inspecció s'enviarà al servici competent en matèria de prevenció fitosaniaria de la Conselleria d'Agricultura, Pesca i Alimentació.

**Article 8. Règim sancionador**

Les infraccions del present decret, així com la seua responsabilitat, seran classificades i sancionades d'acord amb les disposicions respecte d'aixó de la Llei 43/2002, de 20 de novembre, de Sanitat Vegetal.

DISPOSICIÓ ADDICIONAL ****[1]****

Introducció de material vegetal de palmàcies als termes municipals de la Comunitat Valenciana on s'ha declarat l'existència de palmerars de rellevància histórica, económica, social i cultural

1. No obstant el que disposa l'article 3.1 d'este decret, mitjançant una resolució de l'órgan directiu competent en matèria de prevenció fitosanitària es podrà autoritzar la introducció de material vegetal de palmàcies als termes municipals on s'ha declarat l'existència de palmerars de rellevància histórica, económica, social i cultural, sense el compliment de la preceptiva quarantena, d'acord amb les condicions següents:

a) S'aplicarà exclusivament al moviment de xicotetes quantitats de palmàcies destinades a l'exposició en esdeveniments firals o exposicions programades en recintes tancats, amb la sol·licitud prèvia de la direcció d'estes, i sempre que no hi haja cap perill de propagació d'organismes nocius.

b) La resolució fixarà les condicions d'introducció i moviment de les palmàcies, així com el compliment dels requisits fitosanitaris que, per a cada cas, es consideren necessaris.

En tot cas, l'entrada i eixida de palmàcies dels recintes d'exposició s'haurà de fer en adequades condicions d'aïllament, que s'assenyalaran en la resolució d'autorització.

c) El material vegetal afectat no podrà ser objecte de comercialització directa en l'esdeveniment firal ni entrar en la zona d'influència sense haver complit les obligades mesures de quarantena.

d) El recinte no estarà ubicat dins de l'àrea geogràfica delimitada de palmerar de rellevància histórica, económica, social i cultural, ni en l'àrea de protecció que s'haja delimitat per l'administració competent amb prohibició expressa d'entrada de palmàcies.

e) Les operacions derivades d'esta autorització excepcional seran controlades per inspectors fitosanitaris de la Conselleria d'Agricultura, Pesca i Alimentació.

2. La resolució a què es referix el paràgraf anterior s'haurà de dictar i notificar a l'interessat en el termini màxim de tres mesos des de la sol·licitud.

El venciment del termini màxim sense haver-se notificat resolució expressa legitimarà a l'interessat o interessats que hagueren presentat la sol·licitud per a entendre-la desestimada per silenci administratiu."

DISPOSICIONS FINALS

**Primera**

Es faculta la direcció general competent en matèria de prevenció fitosanitària de la Conselleria d'Agricultura, Pesca i Alimentació perquè prenga les mesures necessàries destinades a desplegar i potenciar el pla de protecció fitosanitària integral dels palmerars de rellevància histórica, económica, social i cultural de la Comunitat Valenciana.

**Segona**

Este decret vigirà el mateix dia de la publicació en el Diari Oficial de la Generalitat Valenciana.

València, 11 de juliol de 2003

El president de la Generalitat,

FRANCISCO CAMPS ORTIZ

La consellera d'Agricultura, Pesca i Alimentació,

GEMMA AMOR PÉREZ

ANNEX

Esquema bàsic del procés d'inspecció i de les mesures de quarantena

1. Revisió de la documentació comercial, administrativa i fitosanitària.

2. Identificació i marcatge dels exemplars. Immobilització.

3. Inspecció visual individualitzada. En cas de dubte o sospita, obertura de la palmera. Si resulta positiu, destrucció de la palmera i separació de la resta del lot sota umbracle.

4. Tractaments insecticides segons l'Orde de 26 de maig de 2003, de la Conselleria d'Agricultura, Pesca i Alimentació.

5. Registre dels tractaments i altres mesures aplicades.

---

****[1]****Disposició addicional: introduïda pel **[Decret 3/2007, de 12 de gener, del Consell](http://www.docv.gva.es/index.php?id=26&sig=0558/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D3%26ANYO_DISPOSICION%3D2007)**, pel qual es modifica el Decret 131/2003, d'11 de juliol, pel qual s'establix el Pla de Protecció Integral Fitosanitari per als palmerars de rellevància histórica, económica, social i cultural de la Comunitat Valenciana. (DOCV núm. 5429 de 16.01.2007) Ref. Base de dades 0558/2007


Còpia Permalink ELI